Այդ	սենյակների	կահավորության	մեջ	մեծ	դեր	է	խաղացել	Ոսկեհատը: Նա	էր	իսկապես	ստիպել	մարդուն	չխնայել	ոչինչ որդու	հաճույքի	համար: Տան	համար	ծախսվածը	կորած	չէ, բացի	դրանից` այդպիսով	կարելի	է	Միքայելին	ընտելացնել հետզհետե	ընտանեկան	կյանքին	և	հղացնել	նրա	մեջ	ամուսնանալու	ցանկություն: Այնինչ	Միքայելի	համար	սենյակների արդուզարդն	ուրիշ	ոչինչ	էր, եթե	ոչ	սնափառության	նյութ: Գոհ	էր, որ	ընկերներից	ոմանք	նախանձում	են, որ	կարող	է նրանց	գինի	խմացնել, ոսկեզարդ «հազար	փեշաներով» և	թղթախաղի	սեղանը	բանալիս	նրանց	առջև	դնել	ոսկե աշտանակներ: